text: نئیدہلی،10اگست۔پٹرولیم وقدرتی گیس ، ہنر مندی کے فروغ اور کاروباری امور کے مرکزی وزیر جناب دھرمیند ر پردھان نے آج ڈسکورڈ اسمال فیلڈ پالیسی کے تحت نیلام کے دوسرے دو ر کا آغاز کیا۔اس موقع پر وزیر موصوف نے ماڈل ریوینو شئیرنگ کے ٹھیکے کی دستاویز اور پیش کش طلب کئے جانے کے نوٹس کی دستاویز کا بھی افتتاح کیا۔ یہ نیلام اگلے ماہ شروع ہوگا اور دسمبر 2018 میں تمام ہوگا۔59 ڈسکورڈ اسمال فیلڈ کو 25 ٹھیکوں میں یک جا کیا جائے گا اور کامیاب بولی دہندہ ان ٹھیکوں کی دستاویزات پر اگلے سال جولائی میں دستخط کریں گے ۔